AFRIKA GENEESKUNDE | South African Pagan Council (SAPC)
Home › Forums › Discussion Forum › Weekly Column Navigation
WItchcraft Suppression Bill
Wisp99RavenKnightGreywolfhrodwulf darklightJoca Forest
For Independent Members of the SAPC
For Affiliated Members of the SAPC
Non Profit Organisation Document
Minutes of the SAPC Conference 2007
AFRIKA GENEESKUNDE Erebos
Member since: 4 years 51 weeks Last activity: 1 year 2 weeks AFRIKA GENEESKUNDE
Posted Tue, 07/01/2008 - 09:11
Die gebruik van tradisionele medisyne word reeds vir eeue deur die mensdom in verskillende kulture vir 'n verskeidenheid gesondheid toestande gebruik. Aangesien Afrika algemeen as die geboorte plek van die mensdom aanvaar word, is dit ook logies om te aanvaar dat die mense van Afrika die eerstes was om kruie as medikasie te gebruik. In Suid-Afrika besoek ongeveer 75% van die landelike gemeenskap tradisionele geneeshere wat hierdie middels voorskryf
Suid-Afrika het meer as 30 000 verskillende spesies plante, en daar is 350 inheemse spesies wat mees algemeen deur tradisionele geneeshere gebruik word. Omdat die Khoi-San, Nguni en Sotho mense deur die eeue hulle kennis aan mekaar mondeliks oorgedra het, weet ons maar min van hul natuurlike kure.
Ongeveer 50% van farmaseutiese medikasie word vandag nog vanaf plant produkte vervaardig. Aspirien, kinien, morfien, kodeïen, digitalis, ens. is 'n maar paar voorbeelde van medikasie wat uit plante vervaardig word. TRADISIONELE GENESERS
Lank voordat die witmens Afrika toe gekom het, was die rituele van die izangoma (sangoma) en izinyanga (inyanga) van die Zoeloes, ixwele en amaquira van die Xhosas, die nqaka van die Sotho en die mungome van die Vendas vir baie eeue die enigste vorm van geneeskunde wat miljoene mense geken het. Die ingcibi, of tradisionele snydokter, en die ababelithisi, tradisionele vroedvrou, is twee ander geneeskundiges wat alombekend in Afrika is.
Een van die probleme waarmee 'n mens te kampe het op die gebied van tradisionele Afrika geneeskunde, is die argument oor terminologie. Voorheen is die woord heks vir 'n sangoma en toordokter vir 'n inyanga gebruik, maar deesdae word die woorde waarsêers vir sangomas en tradisionele genesers of kruiedokters vir nyangas gebruik.
Daar word gesê dat sangomas en nyangas hulle magte tot voordeel van die samelewing aanwend en dat dit die towenaars of abathakathi is wat bose geeste (imimoyo emibi) gebruik om pyn en lyding te veroorsaak.
Maar wat is nou eintlik die verskil tussen sangomas en nyangas?
Nyangas, word daar geglo, was die eerstes wat die mensdom oor die bestaan van voorouersgeeste of amadlozi, ingelig het, en nyangas word dan ook deur die amadlozi aangewys om die gemeenskap te dien.
Sangomas verskaf direkte kommunikasie met die voorouers wat die beskermers van die gemeenskap is en spesialiseer dus daarin om by die amadlozi navraag namens hul pasiënte te doen. Die sangomas behoort dan hul pasiënte na 'n nyanga vir behandeling te verwys (hoewel die meeste sangomas ook die werk van nyangas doen, en ook andersom).
Afrika medisyne is holisties van aard aangesien die liggaam (umZimba), die gees (iDlozi) en die geheel (iSithunzi) behandel word. VOOROUERVERERING
Die voorouerkultus wat nog in talle kulture ter wêreld voorkom en steeds 'n rol in baie godsdienste speel berus op die geloof dat die afgestorwenes voortleef en die lewe van later geslagte kan beïnvloed. Voorouers kan dus hulle mag oor die lewendes laat geld deur seëninge of vloeke uit te spreek, en hulle verering word deur agting en vrees gekenmerk.
Voorouerverering behels gebede, offerande en in sommige kulture word via orakels die raad van die voorouers ingewin. In ou Egipte en Sjina, asook selfs in hedendaagse Afrika, word groot waarde aan die voorouers geheg. Daar word geglo dat indien voorouers nie vereer word nie 'n afgestorwene 'n tweede keer sal sterf, 'n tweede en permanente dood.
In Afrika is voorouerverering 'n belangrike gebruik en word voorouers gerespekteer as geeste wat die morele orde van die samelewing bewaak, en word hulle ook as bemiddelaars tussen die lewendes en die godelike magte beskou en speel 'n rol in die alledaagse lewe en nie net tydens inisiasieritusse nie. ‹ AFRIKA GENEESKUNDE 2 PLACES OF PAGAN POWER ›
South African Pagan Council (SAPC) newsletter
South African Pagan Council Blogs
Pagan, Council, South Africa Follow my blog
Project Spinning Wheel
Members (no email)
A Pagan Overview by Phos Erebos
Media Kits for Pagans
Media Kits for the Press
Media Kit Agreement
© South African Pagan Council (SAPC) unless otherwise credited. Please note that South African Pagan Council (SAPC) has taken pains in ensuring the rightful copyright use for text and images; if we have unintentionally used your work, please contact our webmaster immediately and we will make the necessary corrections. The SAPC is dedicated to facilitating the realization of the ideal of a unified national Pagan South Africa.
This site is hosted by: FlashWeb.co.za